

ประกาศคณะกรรมการการคัดเลือกพนักงานส่วนตำบล

เพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหาร

เรื่อง บัญชีรายชื่อผู้สอบได้

----------------------------------------------------------------

 ตามที่ องค์การบริหารส่วนตำบลห้วยยาง ได้ดำเนินการคัดเลือกพนักงานส่วนตำบลเพื่อแต่งตั้งให้ดำรงตำแหน่งที่สูงขึ้นสำหรับตำแหน่งผู้บริหาร ตำแหน่ง ผู้อำนวยการกองคลัง (นักบริหารงาน การคลัง 7) ในวันที่ 13 มิถุนายน 2558 ทั้งนี้ เพื่อให้เป็นไปตามประกาศคณะกรรมการคัดเลือกพนักงานส่วนตำบล เรื่อง รับสมัครคัดเลือกพนักงานส่วนตำบล เพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหาร ตำแหน่ง ผู้อำนวยการกองคลัง (นักบริหารงานการคลัง 7) นั้น

 บัดนี้ ได้ดำเนินการคัดเลือกพนักงานส่วนตำบลเพื่อแต่งตั้งให้ดำรงตำแหน่งที่สูงขึ้นสำหรับตำแหน่งผู้บริหาร ตำแหน่ง ผู้อำนวยการกองคลัง (นักบริหารงานการคลัง 7) เสร็จเรียบร้อยแล้ว ดังนั้นอาศัยอำนาจตามความในข้อ 107 แห่งประกาศคณะกรรมการพนักงานส่วนตำบลจังหวัดประจวบคีรีขันธ์ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 24 ตุลาคม 2545 (และแก้ไขเพิ่มเติม) จึงประกาศรายชื่อผู้ผ่านการคัดเลือก ดังนี้

 ตำแหน่ง ผู้อำนวยการกองคลัง (นักบริหารงานการคลัง 7)

|  |  |  |  |  |  |
| --- | --- | --- | --- | --- | --- |
| ที่ | เลขประจำตัวผู้เข้ารับการคัดเลือก | ชื่อ - สกุล | ตำแหน่ง | สังกัด | ได้คะแนน |
| 1 | 001 | น.ส.มณฑกานต์ หวังถนอม | หัวหน้าส่วนการคลัง(นักบริหารงานการคลัง 6) | อบต.ห้วยยาง | 83.44 |

 บัญชีผู้ที่ผ่านการคัดเลือกฯ นี้ มีกำหนดใช้ได้ไม่เกิน 60 วัน นับแต่วันที่ขึ้นบัญชี องค์การบริหารส่วนตำบลอื่นไม่สามารถขอใช้บัญชีได้ แต่ถ้ามีการสอบคัดเลือกอย่างเดียวกันนั้นอีก และได้ขึ้นบัญชีผู้สอบคัดเลือกได้ใหม่แล้ว บัญชีผู้สอบคัดเลือกได้ครั้งก่อนเป็นอันยกเลิก องค์การบริหารส่วนตำบลห้วยยาง จะรายงานผลการคัดเลือก เพื่อขอความเห็นชอบต่อคณะกรรมการพนักงานส่วนตำบลจังหวัดประจวบคีรีขันธ์ ภายใน 5 วันทำการนับจากวันประกาศผลการคัดเลือก และผู้ได้รับการคัดเลือกตามประกาศผลการคัดเลือกจะได้รับการบรรจุแต่งตั้งเมื่อได้รับความเห็นชอบจากคณะกรรมการพนักงานส่วนตำบลจังหวัดประจวบคีรีขันธ์



 จึงประกาศให้ทราบโดยทั่วกัน

 ประกาศ ณ วันที่ 15 เดือน มิถุนายน พ.ศ. 2558

 (นายวิฑูร พ่วงทิพากร)

ผู้ทรงคุณวุฒิใน ก.อบต. ประจวบคีรีขันธ์

ประธานกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น

สำหรับตำแหน่งผู้บริหารขององค์การบริหารส่วนตำบลห้วยยาง